

Datganiad o Brif Gyfrifoldebau

**DATGANIAD O BRIF GYFRIFOLDEBAU BWRDD Y LLYWODRAETHWYR**

Mae'r Datganiad o Brif Gyfrifoldebau hwn wedi'i ddrafftio gan gyfeirio at Atodiad 2 o God Llywodraethu AU CUC[[1]](#footnote-2).

1. Cymeradwyo cymeriad addysgol, cenhadaeth, a gweledigaeth strategol y Brifysgol, cynlluniau academaidd a busnes hirdymor a dangosyddion perfformiad allweddol, a sicrhau bod y rhain yn bodloni buddiannau rhanddeiliaid.
2. Sicrhau bod prosesau yn eu lle i fonitro a gwerthuso perfformiad ac effeithiolrwydd y Brifysgol yn erbyn y cynlluniau a'r dangosyddion perfformiad allweddol cymeradwy, y dylid eu meincnodi, lle bo hynny'n bosibl ac yn briodol, yn erbyn sefydliadau tebyg eraill.
3. Dirprwyo awdurdod i’r Is-Ganghellor a Phrifathro, fel prif weithredwr, dros reolaeth academaidd, corfforaethol, ariannol, ystad a phersonél y Brifysgol (a chyfrifoldebau eraill o’r fath fel y nodir yn Erthygl 3(3) Erthyglau Llywodraethu’r Brifysgol ). Sefydlu ac adolygu'n rheolaidd y polisïau, y gweithdrefnau a'r terfynau o fewn y swyddogaethau rheoli hynny a gyflawnir gan ac o dan awdurdod pennaeth y Brifysgol.
4. Sicrhau sefydlu a monitro systemau rheolaeth ac atebolrwydd, gan gynnwys rheolaethau ariannol a gweithredol ac asesu risg, a gweithdrefnau ar gyfer ymdrin â chwynion mewnol ac ar gyfer rheoli gwrthdaro buddiannau. Sicrhau, trwy waith y Pwyllgor Archwilio, y cydymffurfir â Chod Ymarfer Archwilio CCAUC (Medr).
5. Sefydlu prosesau i fonitro a gwerthuso perfformiad ac effeithiolrwydd Bwrdd y Llywodraethwyr ei hun a'i bwyllgorau.
6. Cynnal ei fusnes yn unol ag arfer gorau mewn llywodraethu corfforaethol addysg uwch ac egwyddorion bywyd cyhoeddus a luniwyd gan y Pwyllgor Safonau mewn Bywyd Cyhoeddus.
7. Diogelu enw da a gwerthoedd y Brifysgol.
8. Penodi’r Is-Ganghellor a Phrifathro yn brif weithredwr a rhoi trefniadau addas ar waith ar gyfer monitro eu perfformiad.
9. Penodi Ysgrifennydd y Brifysgol a rhoi trefniadau addas ar waith ar gyfer monitro eu perfformiad.
10. Bod yn gyfrifol am benodi, aseinio, graddio, atal dros dro, diswyddo a phenderfynu ar gyflog ac amodau gwasanaeth yr Is-Ganghellor a Phrifathro, Ysgrifennydd y Brifysgol a deiliaid uwch swyddi y gall Bwrdd y Llywodraethwyr eu pennu ar ôl ymgynghori, lle bo'n briodol, gyda'r Is-Ganghellor a Phrifathro.
11. Bod yn awdurdod cyflogi holl staff y Brifysgol a bod yn gyfrifol am sefydlu strategaeth adnoddau dynol gan gynnwys gosod fframwaith ar gyfer tâl ac amodau staff heblaw’r rhai y cyfeirir atynt ym mharagraff 10 uchod.
12. Bod yn brif awdurdod ariannol a busnes y Brifysgol, i sicrhau bod llyfrau cyfrifon cywir yn cael eu cadw, i gymeradwyo’r gyllideb flynyddol a datganiadau ariannol, ac i fod â chyfrifoldeb cyffredinol am asedau, eiddo ac ystâd y Brifysgol gan gynnwys cynnal statws elusennol eithriedig .
13. Bod yn awdurdod cyfreithiol y Brifysgol ac, fel y cyfryw, sicrhau bod systemau ar waith i fodloni holl rwymedigaethau cyfreithiol y Brifysgol, gan gynnwys y rhai sy’n deillio o gontractau, ymrwymiadau cyfreithiol eraill a wneir yn enw’r Brifysgol a chydymffurfiaeth â deddfwriaeth.
14. I wneud y cyfryw ddarpariaeth ag y gwêl yn dda ar gyfer lles cyffredinol myfyrwyr, mewn ymgynghoriad â’r Bwrdd Academaidd, a chymryd y camau hynny sy’n rhesymol ymarferol i sicrhau bod Undeb y Myfyrwyr yn gweithredu mewn ffordd deg a democrataidd a’i fod yn atebol am ei cyllid.
15. Gweithredu fel ymddiriedolwr ar gyfer unrhyw eiddo, cymynrodd, gwaddol, neu rodd i gefnogi gwaith a lles y Brifysgol.
16. Sicrhau bod Erthyglau ac Offeryn Llywodraethu’r Brifysgol yn cael eu dilyn bob amser a bod cyngor priodol ar gael i alluogi hyn i ddigwydd.
17. Hyrwyddo diwylliant sy'n cefnogi cynhwysiant ac amrywiaeth ar draws y sefydliad.
18. Cynnal a diogelu egwyddorion rhyddid academaidd a deddfwriaeth rhyddid barn.
19. Sicrhau bod yr holl staff a myfyrwyr yn cael y cyfle i ymgysylltu â llywodraethu a rheolaeth y sefydliad.

# Mae’r canlynol yn grynodeb o gyfrifoldebau aelodau Bwrdd y Llywodraethwyr fel y nodir yn yr Erthyglau Llywodraethu:

**CYFRIFOLDEBAU**

# O dan Erthygl 3(1) o Erthyglau Llywodraethu’r Brifysgol, bydd Bwrdd y Llywodraethwyr yn gyfrifol am:

1. benderfynu ar gymeriad addysgol a chenhadaeth y Brifysgol ac am oruchwylio ei holl weithgareddau;
2. cynaliadwyedd a hyfywedd ariannol y Brifysgol gan gynnwys cymeradwyo'r gyllideb flynyddol a'r rhagolwg ariannol a'r datganiadau ariannol blynyddol; a
   1. penodi, gwerthuso, atal dros dro, diswyddo a phennu telerau ac amodau gwasanaeth deiliaid uwch swyddi; a
   2. gosod fframwaith ar gyfer tâl ac amodau gwasanaeth yr holl staff.

**CYFRIFOLDEBAU NAD ELLIR EU DIRPRWYO**

# Gall Bwrdd y Llywodraethwyr ddirprwyo ei bwerau yn unol ag erthygl 4(1) o'r Erthyglau Llywodraethu.

# Mae Erthygl 4(2) o’r Erthyglau Llywodraethu yn gwahardd Bwrdd y Llywodraethwyr rhag dirprwyo’r canlynol:

1. pennu cymeriad addysgol a chenhadaeth y Brifysgol;
2. cymeradwyo rhagolygon ariannol y Brifysgol, ei hamcangyfrifon blynyddol o incwm a gwariant a datganiadau terfynol ar gyfer pob blwyddyn ariannol;
3. penodi neu ddiswyddo'r Is-Ganghellor a Phrifathro neu Ysgrifennydd y Brifysgol; a
4. diwygio neu ddirymu'r Erthyglau hyn neu basio penderfyniad i geisio diwygio'r Offeryn Llywodraethu.

**Cymeradwywyd gan Fwrdd y Llywodraethwyr | 27 Tachwedd 2024**

1. https://www.universitychairs.ac.uk/wp-content/uploads/2020/09/CUC-HE-Code-of-Governance-publication-final.pdf [↑](#footnote-ref-2)